
VASILE MAIEREAN 



Motto: 

Cugetaţi, cugetaţi, cugetaţi. 



PRELIMINARII LA DISPARIŢIA UNEI NAŢIUNI 



Serial documentar pentru televiziune. 
Schiţa scenariului. 



SEZONUL I - România şi românii. 

8 EPISOADE: 



1. Extincţia populaţiei. Emigrare masivă, forţată de slăbirea rapidă şi 
dramatică a economiei naţionale şi de existenţa unei săracii care plasează România 
pe locul doi în Europa, cu 40% din totalul populaţiei aflat sub pragul de subzistenţă 
- numărul românilor plecaţi la muncă în străinătate, numai pe parcursul anului 
2009, a fost de circa 3.000.000 de persoane, urmaţi apoi anual de alte sute de mii - 
. Exodul creierelor - medici, ingineri, informaticieni, cercetători, specialişti din 
toate domeniile -. Natalitate în picaj accentuat - România se află în al 26-lea an 
de declin demografic. Dacă la începutul anului 1990 România avea 23,2 milioane 
de locuitori, în anul 2015 are o populaţie de sub 20 de milioane -. Creşterea ratei 
sinuciderilor - 8 persoane s-au sinucis pe zi, în 2011, în România, potrivit unui 
raport al Institutului Naţional de Medicină Legală "Mina Minovici". Sistemul 
medical în colaps - lipsa fondurilor de la bugetul de stat şi a medicilor etc. - 



Practicarea unui sistem de învăţământ total neperformant - dacă în 1930, 
potrivit recensământului, în România numărul analfabeţilor era de 9,8 milioane de 
persoane, iar în perioada comunistă, analfabetismul fusese aproape eradicat, în 
prezent, România a ajuns din nou ţara cu cei mai mulţi analfabeţi din Europa, cu 
peste 2 milioane. La bacalaureatul din iunie 2012, la 54 de licee din România 
niciun elev nu a reuşit să promoveze examenul maturităţii. în 2013, rata medie de 
promovabilitate la examenul de bacalaureat a fost de 55,4% -. 

CONCLUZII: "Ubi bene, ibi patria" (Unde este bine, acolo este patria) - 
sentinţă formulată de poetul roman Marcus Pacuvius (220-130 î.Hr.), citat de 
Cicero în Cartea a V-a din "Tusculanae Disputationes", anul 45 î.Hr. Acest dicton 
latin, parafrazat sub formula „Ubi panis, ibi patria!" (Unde este pâine, este patria), 
a fost declarat deviza emigranţilor de pretutindeni, de scriitorul J.Hector St.John de 
Crevecoeur, în cartea sa „Letters from an American farmer", publicată la Londra, 
în anul 1782. 

2. Neantizarea teritoriului naţional. Vânzarea şi concesionarea de 
terenuri cetăţenilor străini, în baza unor legi inacceptabil de permisive. - S-a 
terminat cu "Nu ne vindem ţara!"-. Jupuirea României prin retrocedări 
frauduloase de bunuri imobile - case, terenuri/munţi, păduri etc. - chiar şi sate 
întregi(!) cu bisericile şi cimitirele lor, pădurile defrişate masiv imediat după 
dobândirea lor în instanţă -. Despăgubiri uriaşe, urmare a unor supraevaluări 
exagerate - permise de o legislaţie special concepută pentru jaf şi acordate 
inclusiv cetăţenilor străini, printre care chiar şi moştenitori ai unor hortişti şi 
criminali de război(!). 

CONCLUZII: „Corruptissima republica plurimae leges" (Statul cel mai 
corupt are şi cele mai multe legi), dicton al istoricul Publius-Comelius Tacitus (55- 
115d.Hr.). 



3. Spolierea economiei naţionale. în "strategia " haotică a politicilor 
economice româneşti de după '90, sigura certitudine predictibilă a fost corupţia. 
Desfiinţarea industriei- site-ul http://www.ziarl5minute.net/2013/04/04/ prezintă 
o listă, cuprinzând 1256 de mari întreprinderi româneşti, cu peste 1000 de 
angajaţi pe unitate, unele ajungând la mai mult de 10.000 de salariaţi, care au fost 
distruse, /alimentate sau privatizate fraudulos de către guvernele care s-au 
perindat la conducerea ţării în ultimii 25 de ani -. întreaga suprafaţă a României 
concesionată străinilor pentru exploatarea tuturor resurselor naturale (petrol, gaze, 
aur etc), în condiţii dezavantajoase statului român. Cheltuieli imense din bugetul 
de stat pentru achiziţii păguboase dictate din exterior - fregate, avioane, 
armament etc. -. Un sistem financiar bolnav, cu o economie subterană uriaşă - în 
anul 2013, reprezenta 40 de miliarde de euro -, cu un mecanism de impozitare 
fiscală neeficient - în 2010 evaziunea fiscală a fost de 10 mld. Euro - şi având 
funcţionari corupţi până la cel mai înalt nivel - vezi cazul fostului şef al ANAF 
Sorin Blejnar -, cu împrumuturi uriaşe la bănci precum FMI şi BM - aflată la zero 
în 1989, la începutul anului 2010, România avea o datorie externă totală de 80,2 
mld. Euro /numai într-un an, 2009, România a împrumutat 17,9 mld. Euro -. 

CONCLUZII: Românii trăiesc drama unor fenomene economice care parcă 
fac parte dintr-o nedescoperită încă "Lege a distrugerii accelerate". Ceea ce s-a 
construit în România în zeci de ani, dispare în luni, săptămâni şi zile. în 1916, 
poetul Octavian Goga aprecia în jurnalul personal că, în România, clasa politică 
era compusă în totalitate din secături. Câţiva ani mai târziu, referindu-se la aceeaşi 
categorie de persoane, dramaturgul Victor Eftimiu declama: "M-am saturat de 
lichele, dati-mi o canalie!". O explicaţie a dezastrului economic în care a ajuns 
astăzi România este şi faptul că, printre cei care conduc politic destinele ţării de 
peste doua decenii, evoluează în exclusivitate secături, lichele şi canalii. 




Gaura (neagră) din steag, 
simbolul, plin de semnificaţii (sumbre) al "revoluţiei" din decembrie 1989 

http://www.dancevou.info/tag/constitutie 



4. Corupţia endemică. Şeful statului (l)-68 de dosare penale: acuzaţii 
de fals, uz de fals, abuz în serviciu în formă calificată şi continuată, bancrută 
frauduloasă, delapidare etc. -, prim-miniştri (!), miniştri, funcţionari la toate 
nivelurile, magistraţi, procurori, politicieni din întreg spectrul politic, parlamentari, 
baroni locali, "ciocoi" de toate dimensiunile şi culorile sunt cercetaţi sau chiar 
condamnaţi în afaceri monstruoase de corupţie şi de jefuire a avuţiei naţionale 
- în decembrie 2014, 32 de şefi de Consilii Judeţene, din totalul de 41, erau 
anchetaţi sau arestaţi preventiv pentru fapte de corupţie -. Şi, „cireaşă pe tort", 
multe dintre aceste infracţiuni sunt muşamalizate de o justiţie politizată, selectivă, 
uneori implicată direct în fapte de corupţie de mare gravitate - a se vedea 
cazul procurorului şefi!) al DIICOT, Alina Bica şi cel al judecătorului la CCR( !), 
Toni Greblă. în privinţa ,, dispariţiei" Flotei României (peste 100 de nave 
comerciale, România pe locul 9 în topul mondial, în 1989), procurorii anticorupţie 
au decis neînceperea urmăririlor penale (NUP) pentru 7 persoane implicate, pe 
motiv că o expertiză proprie(!) a DNA a stabilit "un prejudiciu zero"(!), iar 
pentru fostul preşedinte Traian Băsescu, pe motiv că 'faptele nu există "(I). Ce se 
poate deduce din aceste hotărâri ale procurorilor DNA? Eventual, ipoteza absurdă 
că un Triunghi al Brmudelor înghite nave româneşti, astfel că, pe cale de 
consecinţă, nu există vinovaţi („fapta nu există") şi nu sunt pagube materiale 
(„prejudiciu O "). în mintea procurorilor DNA, singurii „ iniţiaţi " ai naţiei, navele 
sunt undeva în zona esoterică a portului Constanţa, dar nu le vedem noi, proştii de 
români. Aşa ceva...?!?! 

CONCLUZII: "România este mare, cine fură ăla are!", „Ţara noastră îi 
bogată, fiiră tăţi şi nu să gată!"- ziceri din popor. „Vă rugăm să ne scuzaţi, nu 
producem cât furaţi!" - lozincă scandată la demonstraţiile de stradă. 



Evoluţia corupţiei în instituţiile din România 
in perioada 2004-2013 




http://econoime.hotnews.ro/stiri-finante banci-16996675- 

România este percepută drept una dintre cel mai corupte ţări din Europa 

http://www.dantomozei.ro/2014/04/14 



5. Distrugerea patrimoniului cultural naţional. Furtul la 
dimensiuni monstruoase, mai ales în perioada vidului legislativ de după 1989 - 
monede dacice, artefacte, obiecte de artă populară, tablouri, icoane, mobilier 
religios, bijuterii, elemente şi chiar structuri din case populare - vezi şi afacerea 
GOJDU. -. Ministerul Culturii nu are o "Listă a monumentelor istorice" la zi, 
cu o evidenţă clară asupra fiecărui monument în parte - Aceasta deficienţă 
gravă, denotă lipsa evidentă de voinţă a factorilor decizionali, cu efecte 
devastatoare, în care distrugerile sunt aproape permise -. Restituiri ilegale de 
bunuri de patrimoniu. Neglijarea intenţionată a promulgării unei legislaţii 
protective pentru patrimoniul cultural naţional - lăsând cale liberă jafului 
generalizat -. Fonduri nesemnificative, ca şi inexistente, alocate de la bugetul de 
stat - Ministerul Culturii are doar şase angajaţi care se ocupă de întregul 
patrimoniu cultural al României,la care se adaugă specialiştii de la cele câteva 
filiale din teritoriu. Zeci de şantiere arheologice au fost pur şi simplu abandonate. 

CONCLUZII: "Patrimoniul cultural din România este o chestiune de 
siguranţă naţională"- citat din interviul acordat de Şerban Sturdza, 
vicepreşedintele Ordinului Arhitecţilor din România, ziaristului Vlad Ignat şi 
publicat în ziarul Adevărul (27 martie 2013) şi în revista Historia (aprilie 2013). 




Piese, de câte l-l,5kg. (!) bucata, turnate din aur provenit de la monede Koson topite. 
Au fost vândute în străinătate ca fiind brăţări dacice şi, o parte (13, cântărind 12,533 kg), 
au fost răscumpărate ulterior, prin acţiuni ale Ministerului Culturii, 
cu sume exorbitante (6 milioane de Euro). 
Excrocheria îşi face efectul şi acum! 
http://www.ziuanews.ro/dezvaluiri-investigatii/bratarile-dacice-tumate-in-secolul-xx-109776 



http://pensiunea-scarisoara.ro/ 



în 1920, Consiliul Orăşenesc Braşov a donat (!?) Castelul Bran, 
bun de patrimoniu inestimabil, reginei Măria. 
E un blestem faptul că în România s-au găsit nemernici prădători de ţară, 
de-a lungul tuturor timpurilor şi în toate structurile sociale. 
La moartea sa, regina nu a lăsat castelul ţării căreia i se cuvenea, ca bun de patrimoniu de 

neînstrainat şi 1-a trecut în testament în proprietatea fiicei sale Ileana. 
După 1948, Castelul Bran a fost naţionalizat şi a intrat în proprietatea statului român, fiind 
amenajat şi administrat ca muzeu de istorie şi artă feudală. In 1987 a intrat în restaurare, lucrare 
terminată cu bani din bugetul statului român, în 1993. 
La 18 mai 2006, după o perioadă de proceduri juridice foarte controversate, castelul este 
retrocedat. La data de 1 iunie 2009, intră pe deplin în posesia habsburgilor moştenitori: Dominic, 
Măria Magdalena şi Elisabeta, fiind astfel definitiv înstrăinat. 
Principalul vinovat al acestei acţiuni incalificabile împotriva patrimoniul cultural al României 
este fostul ministru al culturii Adrian lorgulescu, implicat şi în alte afaceri necurate 
asemănătoare: retrocedarea Castelului Peleş, cazul aşa-ziselor brăţări dacice de aur etc. 
Dar, e vinovată şi clasa politică de după 1989, în întregimea ei, pentru elaborarea legislaţiei 
actuale, inadmisibil de permisivă când e vorba de avuţia naţiei. 
La 15 ianuarie şi 26 februarie 2007, istoricul Mihai Pelin scria în „Cronica Română": „ Acum, 
Dominic de Habsburg vrea să vândă ceea ce i s-a oferit în condiţii perfect ilegale... Ce ar mai 
trebui ca lui Adrian lorgulescu să-i intre în cap că se joaca cu focul? Actualul guvern îl apară şi-i 
cântă în strună, dar n-ar fi exclus ca un alt guvern să-i ceară socoteală pentru escrocheriile puse 
astăzi în operă. Şi chiar dacă nici aşa ceva nu va surveni, omul oricum va rămâne în istorie ca un 
ministru pe care 1-a durut undeva de soarta patrimoniului cultural naţional şi de soarta culturii, în 
general. . . In schimb, în Parlament se vorbeşte despre formarea unei comisii de anchetă, care să 
cerceteze condiţiile evident suspecte în care a fost cedat unui cetăţean străin un bun remarcabil 
de patrimoniu cultural şi istoric. Ii dorim succes, deşi ne îngrijorează faptul că această comisie va 
lucra sub girul Comisiei pentru cercetarea abuzurilor şi corupţiei a Camerei Deputaţilor, 
prin zelul căreia s-au acoperit destule matrapazlâcuri." 
Ceea ce, din păcate, s-a şi întâmplat cu adevărat. 



6. Slăbirea Bisericii Ortodoxe Române - Ortodoxia este percepută 
ca religie naţională în România, în primul rând datorită faptului că 86,8% din 
populaţie este de această confesiune (conf. recensământului din 2002) -. 
Scoaterea religiei din şcoli. Acceptarea pe teritoriul României a activităţii 
tuturor cultelor, sectelor, mişcărilor religioase esoterice - gen Biserica 
Scientologică -, şi a grupărilor spirituale - gen MISA - "Mişcarea pentru Integrarea 
Spirituală în Absolut", iniţiată de Gregorian Bivolaru şi bazată pe practici sexuale 
neotantrice)-. Presiuni şi sprijin material din partea unor cercuri oculte din exterior 
pentru dezvoltarea în România a mişcărilor de emancipare a homosexualilor - 
având ca efecte directe disoluţia instituţiei familiei şi subminarea moralei 
creştine. Atacuri sistematice în mass-media -propagarea de informaţii 
denigratoare - şi în zona creaţiei artistice - filme, piese de teatru, artă plastică - 
blasfematoare: - Piesa de teatru "Evangheliştii" scrisă de Alina Mungiu Pippidi, 
în 1992, ridiculizează întreaga istorie a mântuirii. lisus Hristos este prezentat ca 
un om fără personalitate, un pretext pentru o mare farsă religioasă, un profet 
supus manipulării şi apetenţei sexuale. Sfântul Apostol Pavel este în piesă un 
farsor şi un ucigaş, iar evangheliştii sunt nişte impostori plătiţi să scrie la 
comandă despre evenimente inexistente. Pe scenă, secvenţele vulgare sunt 
numeroase şi culminează cu un act de sex oral(!) între lisus şi femeia păcătoasă, 
care în Biblie este prezentată ca o pildă luminoasă de pocăinţă, spălând cu lacrimi 
picioarele Mântuitorului. Juriul Galei UNITER a desemnat "Evangheliştii" drept 
"cea mai bună piesă românească" a anului 1992, întrucât ar reprezenta un 
"proiect de resuscitare(!) a dramaturgiei româneşti". Piesa a fost pusă in scenă la 
Ateneul Tătăraşi din Iaşi. - Filmul "După dealuri", scenariul şi regia de Cristian 
Mungiu, este inspirat de romanele semnate de Tatiana Niculescu Bran despre 
cazul din 2005 al unei tinere care a murit la o mănăstire izolată din România, 
după o exorcizare. în fapt, este vorba despre acţiunile unui călugăr şi ale câtorva 



călugăriţe, ale căror fapte psihopatice, prin generalizarea indusă, sunt proiectate 
explicit asupra imaginii bisericii ortodoxe. Criticul de film Mircea Valeriu Deacă 
susţine că "reperul principal al filmului ar fi icoana bisericească ". Pelicula a 
avut premiera la 19 mai 2012, la Festivalul Internaţional de Film de la Cannes, 
unde Cristian Mungiu a câştigat premiul pentru cel mai bun scenariu. 




Piesa "Evangbelistii" de Tatiana Alina Mungiu Pipidi (Premiul Uniter 1992). Ateneul Tatarasi. lasi. Postul Naşterii 
Domnului 2005. Reprezentarea scenica a Mântuitorului si Elenei lui Cberintos intr-o postura dorita de Alina Mungiu. 
Prea Fericitul, regretatul si vrednicul de pomenire Părinte Patriarh Teoctist: "piesa este o jignire pentru Biserica". IPS 
loan Robu: "piesa "Evangbelistii" este o blasfemie!". Replici din piesa: "Fecioara Măria a fost o tâi'fa"; ..Tocmai Li 
împerecbez pe Dumnezeu cu o fecioara măritata", etc. Tatiana Alina Mungiu: Noul Testament este "o parabola proasta". 



http://roncea.ro/20 12/1 1/21/ 

CONCLUZII: In Pastorala de Crăciun din 2014, Arhiepiscopul Sucevei şi 
Rădăuţilor, IPS Pimen, a spus: „Credinţa noastră nu este un articol de import. Ea 
este sufletul cu care s-a născut poporul român. Este temelia vieţii noastre sufleteşti, 
e centrul ei de greutate, este siguranţa noastră în faţa neprevăzutului nostru istoric. 
Şi nu avem noi dreptul, şi nicio generaţie nu-1 are, de a înstrăina sau profana, după 
gustul timpului, acest străvechi şi sfânt patrimoniu naţional al tuturor veacurilor şi 
generaţiilor româneşti ... Or, eliminarea religiei din şcoli este un atentat la fiinţa 
noastră naţională, la credinţa neamului nostru românesc, este o ofensă a maiestăţii 
divine". 



7. Discreditarea sentimentului naţional. Ridiculizarea noţiunii de 
patriotism. Aruncarea în derizoriu a valorilor naţionale. Crearea psihozelor 
facebookiste - componentă a manipulărilor cu ţinte globaliste -. Intoxicarea 
tradiţiilor naţionale şi a folclorului românesc - fenomenul "bălălău", 
manelismul -. CONCLUZII: 

A. „Un popor fară tradiţii este un popor fară viitor " - politicianul 
columbian Alberto Lleras Camargo. 

B. Din filozofia şi din morala manelistă: „Ban pe ban pe ban, pun ban pe 
ban/Fac afaceri mari în stil american/Că cel mai mult şi cel mai mult/Un lucru în 
viaţă mi-a plăcut/Să am euro şi parai/Dar fară să ridic un pai." (Florin Salam); „Fur 
la tata bani cu sacu/Şi-i dau toţi să fiu al dracu/Şi când îmi vine mie pe chelie/O ţin 
din beţie în beţie/ Vagabond de meserie... Dacă vrei să-ţi fie bine/Atunci scapă-mă 
de tine/Dar dacă te joci cu focul/Am să-ţi fac electroşocuri." (Nicolae Guţă). 




^'■Trimite o felicitare de ziua naţională 
speciei urbane ce arborează drapelul naţional cu mândrie.'''' 

Această felicitare poate fi accesată şi expediată gratis prin bunăvoinţa site-ului: 
http://www.ejungla.r0/felicitari/fullsize/l Decembrie 



8. Diabolizarea poporului. Promovarea pe plan mondial a unor 
imagini deformate în mod grotesc despre români, cu generalizări 
defăimătoare şi profund umilitoare. Românii, cei mai fioroşi hoţi, tâlhari şi 
criminaU. Holocaustul din România hipertrofiat. Comunismul cel mai nemilos din 
lume. "Revoluţia" din '89, cea mai sângeroasă. Dictatorul cel mai odios - Oare 
cine şi de ce a hotărât executarea acestuia în ziua sfântă a Crăciunului? -. Nivelul 
de inteligenţă al românilor printre cele mai scăzute - Un studiu ştiinţific, publicat în 
1940, de prof. C. Rădulescu-Motru, demonstra că românii aveau la acea dată o 
inteligenţă normală şi o rapiditate în gândire peste medie. O altă cercetare, 
realizată în 2010, de profesorul Richard Lynn (Universitatea din Ulster), îi 
plasează pe români, în ceea ce priveşte coeficientul de inteligenţă al popoarelor 
europene, pe locul 27 din 29 de ţări -. Trădătorii/vânzătorii de ţară cei mai 
eficienţi. Oportuniştii cei mai jalnici. 
CONCLUZII : 

A. Dacă este să dăm crezare acestor cercetări privind nivelele de inteligenţă, 
atunci nu putem decât să constatăm că locul codaş ocupat acum de noi în 
clasamentul european, mai ales la categoria de alfabetizare ştiinţifică - aproape 
jumătate dintre români (42%) cred că Soarele se învârte în jurul Pământului, în 
timp ce 7 procente nu ştiu ce să spună sau nu vor să răspundă -, se datorează unei 
degradări continue a societăţii româneşti. 

B. Ultimele două opinii sunt pe cale de a fi larg acceptate. In primul rând, de 
cei care cred că ne merităm soarta. Că multe dintre nenorocirile de mai sus, 
inclusiv pocirea imaginii, ni le facem cu mâna noastră. E drept, uneori, acţionăm şi 
ca o consecinţă directă a unui semnificativ impuls. "Prietenii" ştiu din partea cui - 
vine provocarea -, de ce - este declanşată - şi cum - se manifestă -. 



EPILOG. 

Tendinţele aproape suicidare ale evoluţiei României, în acest prim sfert de 
secol 21, vin ca o mănuşă pe mâna tot mai viguroasă a NOII ORDINI 
MONDIALE - NOVUS ORDO SECLORUM -. Vestea bună (good news) - dacă 
ne încălzeşte cu ceva, eventual că moare şi capra vecinului - este că nu suntem 
singurii în această situaţie. Vestea proastă (bad news) este că noi suntem în vârful 
lănciilor şi nu este nici o noutate (no news) că ţintele ce urmează a fi străpunse - 
„glasul sângelui", apartenenţa la o rasă, la un popor, la o cultură, la o religie - 
au o duritate redutabilă, care le-a permis să reziste de la începuturile omenirii până 
în prezent. Originea etno-culturală este considerată, mai ales în cercurile 
naţionaliste, ca fiind „ultima linie de rezistenţă împotriva haosului". 



Vasile MAIEREAN. 




http://www.efemeride.ro/planul-secret-al-lui-pike-privind-noua-ordine-mondiala 



